b'\n_START_ARTICLE_\nTrimaran\n_START_PARAGRAPH_\nTrimaran je vodno plovilo, ki ima glavni trup in dva manj\xc5\xa1a trupa (plovca) pri straneh, ki sta pritrjena z glavnim preko nosilca. Koncept je podoben kot pri katamaranu. Ve\xc4\x8dinoma se uporabljajo za jadranje, obstaja pa tudi trimaran trajekti in voja\xc5\xa1ke ladje._NEWLINE_Prve trimarane so gradila plemena v Polineziji skoraj 4000 let nazaj. Termin "trimaran", ki izhaja iz besed "Tri" in" (Kata)maran", se je pojavil v 20. stoletju._NEWLINE_Leta 2005 so za \xc5\xa1panskega operaterja Fred Olsen, S.A zgradili 127 m dolg trimaran trajekt Benchijigua Express. Ima kapaciteto 1280 potnikov in 340 avtomobilov. Potovalna hitrost je kar 40 vozlov (74 km/h). Leta 2005 je bilo to najve\xc4\x8dje vodno plovilo grajeno iz aluminija._NEWLINE_Leta 2000 je podjetje QinetiQ zgradilo trimaran vojno ladjo RV Triton. Podjetje General Dynamics je za Ameri\xc5\xa1ko mornarico zgradilo trimaran Littoral Combat Ship - LCS._NEWLINE_O\xc4\x8de modernih jadralnih trimaronov je ruski emigrant Viktor \xc4\x8ce\xc4\x8det. \xc4\x8ce\xc4\x8det je bil lovski pilot v 1. Svetovni vojni. V ZDA je zgradil dva trimarana Eggnog 1 in 2. Obe plovili sta bil zgrajeni iz vezanega lesa in sta bili 7 metrov dolgi.\n_START_SECTION_\nPrimerjava z enotrupnimi (konvencionalnimi) plovili\n_START_PARAGRAPH_\nV primerjavi z enako dolgim \xc4\x8dolnom ima trimaran ve\xc4\x8djo \xc5\xa1irino ter manj\xc5\xa1i ugrez, zato lahko pluje v bolj plitvih vodah. Trimaran je po navadi stabilen tudi v mo\xc4\x8dnej\xc5\xa1ih vetrih in lahko pluje pri ve\xc4\x8djih hitrostih. Pri nekaterih trimaranih se da zlo\xc5\xbeiti plovce h glavnem trupu in se tako zmanj\xc5\xa1a prostor v pristani\xc5\xa1\xc4\x8du. Trimaran je precej te\xc5\xbeje potopiti, so pa prvi trimarani imeli ve\xc4\x8djo mo\xc5\xbenost strukturnih po\xc5\xa1kodb. Pri trimananu ni potrebno obte\xc5\xbeiti kobilice.\n_START_SECTION_\nSvetovni rekordi\n_START_PARAGRAPH_\nFrancoz Francis Joyon je postavil rekord za solo okro\xc5\xbeenje sveta, ki je trajal 57 dni, 13 ur in 34 minut. Njegov sonarodnjak Lo\xc3\xafck Peyron je postavil rekord v najhitrej\xc5\xa1em obro\xc5\xbeenju sveta, ki je trajalo 45 dni, 13 ur in 42 minut._NEWLINE_Eksperimentalni jadralni gliser Hydropt\xc3\xa8re je za nekaj trenutkov dosegel hitrost 56,3 vozla, vendr se je pozneje prevrnil.'